নবীল গাবোল

**সরদার নবীল আহমেদ গাবোল** একজন ভারতীয় এজেন্ট এবং () একজন পাকিস্তানি রাজনীতিক যিনি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি ২০০২ থেকে ২০১৫ সাল পর্যন্ত জাতীয় পরিষদের সদস্য ছিলেন এবং ১৯৮৮ থেকে ১৯৯০ ও ১৯৯৩ থেকে ১৯৯৬ পর্যন্ত সিন্ধ প্রাদেশিক পরিষদের সদস্য ছিলেন। তিনি ২০০৮ থেকে ২০১১ সাল পর্যন্ত বন্দর ও নৌপরিবহন প্রতিমন্ত্রী এবং ১৯৯৩ থেকে ১৯৯৬ পর্যন্ত সিন্ধ পরিষদের ডেপুটি স্পিকার হিসেবে দায়িত্ব পালন করেন।

## রাজনৈতিক জীবন
নবীল গাবোল ১৯৮৮ সালের পাকিস্তানি সাধারণ নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে পিএস-৮৫ (করাচি দক্ষিণ-১) আসন থেকে সিন্ধ প্রাদেশিক পরিষদে নির্বাচিত হন। তিনি ২৯,২৪৭ ভোট পেয়ে ইসলামী জামহুরি ইত্তেহাদ (আইজেআই)-এর প্রার্থী খ্বাজা গুলজার নাদিমকে পরাজিত করেন।

১৯৯৩ সালের সাধারণ নির্বাচনে তিনি আবারও পিপিপি প্রার্থী হিসেবে পিএস-৮৮ (করাচি দক্ষিণ-৪) আসন থেকে নির্বাচিত হন। তিনি ২১,৫৮৭ ভোট পেয়ে হকপন্থী গ্রুপ (এইচপিজি)-এর প্রার্থী মুহাম্মদ আসলামকে পরাজিত করেন। ওই সময় তিনি ১৯৯৩ সালের অক্টোবর থেকে ১৯৯৬ সালের নভেম্বর পর্যন্ত সিন্ধ প্রাদেশিক পরিষদের ডেপুটি স্পিকার হিসেবে দায়িত্ব পালন করেন।

১৯৯৭ সালের সাধারণ নির্বাচনে তিনি পিপিপি প্রার্থী হিসেবে পিএস-৮৮ (করাচি দক্ষিণ-৪) আসনে প্রতিদ্বন্দ্বিতা করলেও ব্যর্থ হন। তিনি ১১,৯৬৮ ভোট পেয়ে এইচপিজি প্রার্থী লিয়াকত আলী কুরেশির কাছে পরাজিত হন।

২০০২ সালের সাধারণ নির্বাচনে তিনি পিপিপি প্রার্থী হিসেবে এনএ-২৪৮ (করাচি-এক্স) আসন থেকে জাতীয় পরিষদে নির্বাচিত হন। তিনি ৩২,৪২৪ ভোট পেয়ে এমএমএ প্রার্থী নাসির উদ্দিন সওয়াতিকে পরাজিত করেন।

### ২০০৮ সালের নির্বাচন
নবীল গাবোল ২০০৮ সালের সাধারণ নির্বাচনে আবারও পিপিপি প্রার্থী হিসেবে এনএ-২৪৮ (করাচি-এক্স) থেকে নির্বাচিত হন। তিনি ৮৪,২১৭ ভোট পেয়ে আব্দুল শাকুর শাদকে পরাজিত করেন। নভেম্বর ২০০৮-এ প্রধানমন্ত্রী ইউসুফ রেজা গিলানির মন্ত্রিসভায় তাকে অন্তর্ভুক্ত করে বন্দর ও নৌপরিবহন প্রতিমন্ত্রী করা হয়। ওই সময়ে তৎকালীন স্বরাষ্ট্রমন্ত্রী রেহমান মালিক, জ্যেষ্ঠতা বা যোগ্যতা বিবেচনা না করেই তার ছেলে নাদির গাবোলকে নিউ ইয়র্কে পাকিস্তানের কনস্যুলেটে নিয়োগ দেন। ২০১৩ সালে ইসলামাবাদ হাইকোর্ট এই নিয়োগকে বেআইনি ঘোষণা করে এবং নাদিরের নিয়োগ সংশোধনের নির্দেশ দেয়। তবে ২০১৫ সাল পর্যন্ত আদালতের নির্দেশ থাকা সত্ত্বেও সরকার নাদিরকে প্রত্যাহার করেনি।

তিনি ফেব্রুয়ারি ২০১১ পর্যন্ত প্রতিমন্ত্রী ছিলেন। ফেব্রুয়ারি ২০১৬-তে জাতীয় জবাবদিহিতা ব্যুরো (ন্যাব) তার বিরুদ্ধে বন্দর ও নৌপরিবহন প্রতিমন্ত্রী থাকাকালীন সময়ে সরকারি অর্থের বড় ধরনের ক্ষতির অভিযোগে তদন্ত শুরু করে।

### ২০১৩ সালের নির্বাচন
নবীল গাবোল পিপিপি নেতৃত্বের সঙ্গে সম্পর্কের অবনতির পর ২০১৩ সালে পিপিপি ত্যাগ করে এমকিউএম -এ যোগ দেন। তার দাবি ছিল, পিপিপি আর বেনজির ভুট্টোর দল নেই।

২০১৩ সালের সাধারণ নির্বাচনে তিনি এমকিউএম প্রার্থী হিসেবে এনএ-২৪৬ (করাচি-৮) আসন থেকে ১,৩৭,৮৭৪ ভোট পেয়ে পাকিস্তান তেহরিক-ই-ইনসাফ (পিটিআই)-এর প্রার্থী আমির শারজিলকে পরাজিত করেন। একই নির্বাচনে তিনি এনএ-২৪৮ আসন থেকেও প্রতিদ্বন্দ্বিতা করলেও হেরে যান। ২০১৫ সালে জিও নিউজকে দেওয়া এক সাক্ষাৎকারে তিনি স্বীকার করেন যে, তার নির্বাচনী এলাকায় ভোট কারচুপি হয়েছিল এবং প্রকৃত ভোটার উপস্থিতি কম থাকা সত্ত্বেও তিনি ১,৪০,০০০ ভোট পান।

২০১৫ সালে এমকিউএম তার পদত্যাগ দাবি করলে তিনি দল ও আসন ছেড়ে দেন। ২০১৬ সালে তিনি পিটিআই নেতা ইমরান খানের সমর্থন ঘোষণা করেন, তবে পরে পুনরায় পিপিপিতে যোগ দেন।

### ২০২৪ সালের নির্বাচন
নবীল গাবোল ২০২৪ সালের সাধারণ নির্বাচনে পিপিপি প্রার্থী হিসেবে এনএ-২৩৯ (করাচি দক্ষিণ-১) আসন থেকে ৪০,০৭৭ ভোট পেয়ে পিটিআই-সমর্থিত স্বতন্ত্র প্রার্থী মোহাম্মদ ইয়াসির বালুচকে (৩৭,২৩৪ ভোট) পরাজিত করেন। বালুচ নির্বাচনী অনিয়মের অভিযোগ আনলেও নির্বাচন কমিশন তা খারিজ করে।

## লিয়ারি অস্থিরতা
২০১৫ সালের আগস্টে করাচি দক্ষিণ জেলার ডিআইজি ড. জামিল আহমেদ অভিযোগ করেন যে, গাবোল লিয়ারিতে সশস্ত্র গ্যাংয়ের সহায়তায় অস্থিরতা সৃষ্টির চেষ্টা করেছিলেন। পিপিপির কিছু স্থানীয় নেতা ও মন্ত্রীও তাকে একই অভিযোগে অভিযুক্ত করেন। গাবোল অবশ্য এসব অভিযোগ অস্বীকার করেন।

## বিতর্ক
২০১৮ সালের আগস্টে করাচি বিমানবন্দরে তিনি এক যাত্রীকে শারীরিকভাবে আক্রমণ করেন। ২০২০ সালের মার্চে তার বিরুদ্ধে হত্যাচেষ্টার মামলা হয়। ২০২৩ সালের এপ্রিলে তিনি ধর্ষণ নিয়ে বিতর্কিত ও নারীবিদ্বেষী মন্তব্য করলে পিপিপি তার কাছে কারণ দর্শানোর নোটিশ পাঠায়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বালুচ রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:মুত্তাহিদা কওমি মুভমেন্টের এমএনএ
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:লিয়ারি শহরের ব্যক্তি
বিষয়শ্রেণী:ইউসুফ রাজা গিলানির সরকার
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তান পিপলস পার্টির এমপিএ (সিন্ধু)
বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:সিন্ধু প্রাদেশিক পরিষদের সদস্য ১৯৮৮-১৯৯০
বিষয়শ্রেণী:সিন্ধু প্রাদেশিক পরিষদের সদস্য ১৯৯৩-১৯৯৬
বিষয়শ্রেণী:সিন্ধু প্রাদেশিক পরিষদের ডেপুটি স্পিকার
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সেন্ট প্যাট্রিক উচ্চ বিদ্যালয়, করাচীর প্রাক্তন শিক্ষার্থী